
1. Tänamine uue protokollija määramine

Täname Kai Sinisalu suure panuse eest hoolekogu töösse. Edaspidi määrata hoolekogu protokollijaks Piret Kamber.

2. Õppekasvatustöö

Õpilasel on vahepeal toimunud positiivsed arengud. Ta vajab tähelepanu ja toetust.

Suured tänud Ulvile.
3.  „Terve Pere“ tutvustus (liitus Helena Aug)
Eelmisel aastal oli sarnane üritus, kus oli tegevusi nii lapsele kui koolitusi lapsevanematele. Sel aastal on ka vahendeid, et samalaadset üritust korrata. Selle ürituse toimumise aeg võiks olla kevadel, kuid viimase info kohaselt võib jääda ka sügisesse (septembri II nädalavahetus). Ürituse korraldamisse peaks olema kaasatud ka kooli ja lasteaia hoolekogu. Hoolekogult soovitakse kaasamõtlemist, millised teemad võiksid huvi pakkuda. Näiteks:  „Valel on lühikesed jalad“, laste psühholoogia jms.
Otsus: Anname Helenale tagasisidet, kes hoolekogust võiks tegeleda selle teemaga.
4. Hoolekogu koosseisu ja moodustamise korra ülevaatamine (liitus Ingrit Keerma, lahkus Helena Aug)
Töörühm, koosseisus Ingrit Keerma, Kai Sinisalu, Heleri Paiste ja Piret Kamber, töötas eelmised hoolekogu protokollid läbi. Tõdesime, et olemas on Kuusalu Vallavolikogu poolt vastu võetud määrus „Üldharidus- ja huvikooli hoolekogu liikmete valmise kord“. Vastu võetud 28.04.2010 nr 9 ning jõustunud 01.05.2010. Selles on reguleeritud, et hoolekogu liikmed valitakse kord 4 aasta tagant. 
Ingrit Keerma: Varem olid asendusliikmed, neid eelnimetatud korras käsitletud ei ole. Lastevanemate esindajaid peab olema vähemalt viis, kuid meid on hetkel neli, sest Raul Valgiste lahkus hoolekogust.

Töörühm arutles kahe võimaluse vahel: võiks valida asendusliikmeid, kes saavad hääleõiguslikuks hoolekogu liikmeks, kui mõni põhiliige lahkub. Teine võimalus on, et hoolekogu esimees saab õiguse valimiste vahelisel perioodil nimetada ühe inimese (ülejäänud liikmete nõusolekul).
Teeme ettepaneku nimetada kaks õpilasesinduse esindajat hoolekogu liikmeks. Õpilasel oleks julgem ja rohkemad õpilased saaksid võimaluse kogeda hoolekogu liikmeks olemist.
Vello Sats: Haridusministeeriumi jurist soovitas reguleerida kogu protseduuri, kuidas liikmed hoolekogusse määratakse.
Piret Kamber: Saadan ettepanekute dokumendi tutvumiseks ja järgmisel koosolekul hääletame.

Kai Sinisalu: Peaksime otsutama, kas hakata muutma valla määrust või võtame kasutusele oma dokumendi ehk Kuusalu Keskkooli hoolekogu töökorra.
Lisaks hoolekogu korrale arutas töörühm veel võimalusi kuidas kaasata huvitatuid hoolekogu töösse, selleks võiksime oma töö korraldada töörühmade põhiselt, kuhu on oodatud kõik lapsevanemad, kes hoolekogu teemadesse soovivad panustada.
Teeme ettepaneku lisada kooli kodulehele või töökorda punkt, et külalised, kes soovivad tulla hoolekogu koosolekule, peavad saatma oma teemad ja küsimused ette.
5. Kooli kodukord

Kristin Parve: Töörühm käis juba korra koos ning saab veelkord kokku. Dokumenti tehti hulgaliselt korrektiive. Sel nädalal planeeritakse lõpuni jõuda, seejärel peale vormistamist saadab Kristin dokumendi hoolekogu liikmetele tutvumiseks.

Mõned asjad olid dokumendis aegunud, need võiks välja jätta. Enamasti tehti sõnastusettepanekuid nii, et ka noorem õpilane saaks aru, mis dokumendis kirjas on.
6. Kooli olümpiamängudest teavitamine

Heleri Paiste: on plaanis kutsuda kokku töögrupp, kes teevad esmase töö ära. Helena Aug, Monika Soosaar, Kadri Idavain, Heleri Paiste.

Planeerime arutelu, kuidas edastada infot (sh e-koolis ja kooli kodulehel).

Maskott läheb järgmisest nädalast töösse. Tehakse täiesti uus maskott.
Ettepanek Maria poolt: Kuusalu Lastekaitse Selts (Helle Lepik) sai ühele koostööprojektile rahastuse. Ehk saaks need lapsevanemad, kes olümpiamängudega tegelevad, saada selle projekti raames ka koolitada?
7. Võimalikust kooli turva/pääste näidisõppuse korraldamisest

Margus Soom: on ettepanek erilise tähelepanu alla võtta just teavituse pool. Kas võiksime korraldada koostöös politsei ja narkoennetusega mõne koolituspäeva?
Vello Sats: Päästeamet nõuab, et oleks näidisõppus kord aastas. Kool viib neid läbi. Koolil on olemas kriisiplaan. Nõrk koht ongi just teavituse pool. EMT ja Elion pakuvad küll head teenust, kuid see on kallis. E-kool hakkab tulevikus seda teenust pakkuma. Keerukus seisneb selles, et koolil ei ole kõikide lapsevanemate numbreid. Numbrid muutuvad, vanemad ei saada muudatuste kohta infot. Kool toimib vastavalt kriisiplaanis olevale korrale.

On lapsevanemaid (ca 30), kes ei ole andnud oma kontakttelefoninumbrit. Nendega kontaktivõtmine on ja jääb keeruliseks. Nad ei tunne huvi koolis toimuva vastu.
8. Infona Laine Kadajase juubel kevadel

Margus Soom: Laine Kadajasel on 20. mail (teisipäev) juubel, vilistlased soovivad seda tähistada. Esialgu sooviti teha pink. Teine variant on teha tänutahvel kooli seinale.
Piduliku päeva korraldamisel soovitakse kooli poolset abi. Esinemiste korraldamine jms. 

Kunstilise lahenduse väljatöötamise juures oleks abi vaja. Tehniline teostus võtab aega ca kolm (3) nädalat.
9. Kooli haridusspetsialistide palgad

Jüri Rebane: Valla palgal olevate spetsialistide (eripedagoog, psühholoog, sotsiaalpedagoog jt) palgad jäävad maha õpetajate palkadest ning see võib kaasa tuua koolile väga vajalike spetsialistide lahkumise. 

Vello Sats: haridusspetsialistide palgad on ca 800 eurot, enamus õpetajatel on palk üle 1000 €.

Eelarve komisjon on samuti seda teemat arutanud ning leidnud, et palku saab tõsta omavahendite arvelt. Koristaja koondamine on üks võimalus. Kui spetsialistide palka ei tõsteta, siis nad lahkuvad ja see oleks suur kaotus. Oktoobris tegi kool kirja vallale tõsta haridusspetsialistide palkasid. 

Juba turvalisuse tagamiseks on vajalik inimesi juurde võtta.

Margus Soom: oleks tulnud probleem tõstata varem, et oleks saanud eelarve koostamisel seda arvesse võtta. Edaspidi võiks saata info ka otse eelarvekomisjonile.

Maria Trei: teeme hoolekogu poolt kirja, kus juhime sellele olukorrale tähelepanu.

10. Liiklemine kooli parklas

Maria Trei: Eelmisel koosolekul tõstatati teema, et parklas ei ole liiklemine turvaline. Maria palvel tegi lapsevanem pöördumise teksti lastevanematele kooli kodulehele või e-kooli panemiseks. Kooli poolt pöörduti piirkonna konstaabli Kaisa Kajo poole, kuid ta ei ole veel vastanud. Kool soovib eelnevalt politsei poolset hinnangut.

Hoolekogu liikmed võiksid ise eekuju näidata ja parkida korrektselt.
11.  Uue koosoleku aja kokkuleppimine
Töö jätkub töögruppides. Järgmine koosolek toimub 23. aprillil kell 18.00

